Erik ten Hag
Erik ten Hag (født d. 2. februar 1970) er en hollandsk fodboldtræner, og tidligere fodboldspiller, som er træner for Premier League-holdet Manchester United.

Spillerkarriere 
ten Hag spillede som forsvarsspiller, og spillede over sin karriere for FC Twente, De Graafschap, RKC Waalwijk og FC Utrecht. Han er mest kendt for sin tid med Twente, som han havde tre forskellige perioder med, og var med til at vinde KNVB Cup med i 2001. Han gik på pension i en alder af 32 år i 2002.

Trænerkarriere

Go Ahead Eagles 
Efter at have arbejdet som ungdoms- og reservetræner for klubber som Twente og PSV, så fik ten Hag fik sit første trænerjob i 2012, da han overtog hos Go Ahead Eagles. I sin ene sæson med Go Ahead Eagles ledte han klubben til deres første oprykning til Eredivisie i 17 år.

Bayern München II 
Efter at have imponeret hos Go Ahead Eagles, blev ten Hag hyret af Bayern München som deres nye træner for reserveholdet. Han arbejdede her under Pep Guardiola, som var træner for førsteholdet. ten Hag har sagt at han er inspireret af Guardiolas form for fodbold.

FC Utrecht 
ten Hag vendte hjem til Holland efter to år hos Bayern München, hvor han blev træner og sportsdirektør for sin tidligere spillerklub FC Utrecht.

Ajax 
Efter at have ledt Utrecht til fjerdepladsen i 2016-17 sæsonen, blev han i december 2017 hentet af Ajax til at erstatte Marcel Keizer, som var blevet fyret. 

ten Hag ledte i 2019 Ajax til semifinalen af Champions League, og undervejs havde sejrer over storhold som Real Madrid og Juventus.

Han vandt sit første trofæ som træner den 5. maj 2019, da Ajax vandt KNVB Cup. 10 dage senere sikrede Ajax det hollandske mesterskab. Han ledte holdet til sit andet mesterskab i 2020-21 sæsonen.

Manchester United 
Den 21. april 2022 annoncerede Manchester United at ten Hag vil overtage rollen som træner for klubben efter slutningen på 2021-22 sæsonen. Det blev i maj 2022 annonceret, at ten Hag ville begynde sit arbejde hos klubben tidligt, og overtog officelt rollen som træner mandag den 23. maj.

Titler

Spiller 
De Graafschap

 Eerste Divisie: 1 (1990–91)

FC Twente

 KNVB Cup: 1 (2000–01)

Træner 
Ajax

 Eredivisie: 3 (2018–19, 2020–21, 2021–22)
 KNVB Cup: 2 (2018–19, 2020–21)
 Johan Cruyff Schaal: 1 (2019)

Kilder

Eksterne henvisninger 

Fodboldspillere fra Holland
Fodboldtrænere fra Nederlandene
Fodboldspillere fra FC Twente
Fodboldspillere fra De Graafschap
Fodboldspillere fra RKC Waalwijk
Fodboldspillere fra FC Utrecht
Fodboldtrænere fra Go Ahead Eagles
Fodboldtrænere fra FC Bayern München II
Fodboldtrænere fra FC Utrecht
Fodboldtrænere fra AFC Ajax

Fodboldspillere fra Holland
Fodboldspillere fra FC Twente
Fodboldspillere fra De Graafschap
Fodboldspillere fra RKC Waalwijk
Fodboldspillere fra FC Utrecht
Fodboldtrænere fra Go Ahead Eagles
Fodboldtrænere fra FC Utrecht
Fodboldtrænere fra AFC Ajax
Fodboldtrænere fra Manchester United F.C.